Кызыл фигуралуу стиль

Кызыл фигуралуу стиль – биздин заманга чейин V-VI кылымдардагы байыркы грек карапа жазууларынын өнүгүүсү менен байланышкан көркөм өнөр тарыхынын термини (к. Классик макаласын). К. ф. с-дин карапаларында сүрөттөлүш фон кара түс менен жаптырылып, ал эми фигуралар менен предметтер боёлбогон топурактын кызгылтым өңүн сактап калышкан; сүрөттүн деталдары канат же кыл боёгуч менен аткарылган.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу